আন্তর্জাতিক অপরাধ ট্রাইব্যুনাল : স্বাধীনতার ৪০ বছরের পূর্তিতে আন্তর্জাতিক অপরাধ ট্রাইব্যুনালের কাজে খুব স্বতঃস্ফূর্ততা দেখার মতো। যুদ্ধাপরাধের বিচারকার্যক্রম অগ্রগতি সাধিত হয়েছে। তবে বিভিন্ন মহল থেকে বিচারকার্যক্রমের স্বচ্ছতা নিয়ে প্রশ্ন এলেও সরকার তাতে কর্ণপাত করেনি। দেশী-বিদেশী আইনজীবীগণ এ বিচারের রাজনৈতিক উদ্দেশ্যের কথা উল্লেখ করে বলেন, এটি যুদ্ধাপরাধের বিচার নয়; বিরোধী দল দলন। সাম্প্রতিক সময়ে আন্তর্জাতিক খ্যাতিসম্পন্ন প্রখ্যাত আলেম মাওলানা দেলাওয়ার হোসাইন সাঈদীর বিরুদ্ধে সাক্ষীদের আনীত অভিযোগ মিথ্যা, বানোয়াট, কল্পনাপ্রসূত, রাজনৈতিক উদ্দেশ্যপ্রণোদিত বলে সর্বজন স্বীকৃতি পেয়েছে। তারই মাঝে প্রবীণ রাজনীতিবিদ অধ্যাপক গোলাম আযমের বিপ্লবী সাক্ষাৎকার এবং একাত্তরের দালাল নির্মূল কমিটির পুরোধা অধ্যাপক কবির চৌধুরী ও আব্দুর রাজ্জাকের অনাকাক্সিক্ষত মৃত্যুতে সরকারি ঘরের ভিত প্রায় কেঁপে উঠেছে।